CELEX: 52021DP0066
Language: da
Date: 2021-03-09 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 11. februar 2021 om ændring af delegeret forordning (EU) nr. 1222/2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende den metode, der skal anvendes til identifikation af globale systemisk vigtige institutter og til fastlæggelse af underkategorier af globale systemisk vigtige institutter (C(2021)0772 — 2021/2561(DEA))

24.11.2021   
            
            
               DA
            
            
               Den Europæiske Unions Tidende
            
            
               C 474/173
            
         
      P9_TA(2021)0066
      Afgørelse om ikke at gøre indsigelse mod en delegeret retsakt: identifikation af globale systemisk vigtige institutter og fastlæggelse af underkategorier af globale systemisk vigtige institutter
      Europa-Parlamentets afgørelse om ikke at gøre indsigelse mod Kommissionens delegerede forordning af 11. februar 2021 om ændring af delegeret forordning (EU) nr. 1222/2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende den metode, der skal anvendes til identifikation af globale systemisk vigtige institutter og til fastlæggelse af underkategorier af globale systemisk vigtige institutter (C(2021)0772 — 2021/2561(DEA))
      (2021/C 474/24)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)0772),
               
            
                  —
               
               
                  der henviser til Kommissionens skrivelse af 18. februar 2021, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 4. marts 2021 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (1), særlig artikel 131, stk. 18, og artikel 149,
               
            
                  —
               
               
                  der henviser til udkastet til reguleringsmæssige tekniske standarder, som Den Europæiske Banktilsynsmyndighed (EBA) har forelagt den 4. november 2020 i henhold til artikel 10 i Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (2);
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 9. marts 2021,
               
            
                  A.
               
               
                  der henviser til, at Baselkomitéen for Banktilsyn (BCBS) i juli 2018 offentliggjorde en revideret metode til vurdering af globale systemisk vigtige banker; der henviser til, at disse ændringer af metoden til vurdering af globale systemisk vigtige banker bør afspejles i Kommissionens delegerede forordning (EU) nr. 1222/2014 (3); der henviser til, at Europa-Parlamentets og Rådets direktiv (EU) 2019/878 (4) ændrede artikel 131 i kapitalkravsdirektivet, og at disse ændringer også bør afspejles i Kommissionens delegerede forordning (EU) nr. 1222/2014;
               
            
                  B.
               
               
                  der henviser til, at ændringerne af kapitalkravsdirektivet trådte i kraft den 29. december 2020, men ikke fastsætter en frist for forelæggelse af den delegerede ændringsretsakt; der henviser til, at EBA den 4. november 2020 forelagde Kommissionen et udkast til ændring af reguleringsmæssige tekniske standarder; der henviser til, at det er Kommissionens mål at anvende denne supplerende EU-metode, der er specificeret i udkastet til ændring af reguleringsmæssige tekniske standarder, allerede for den årlige identifikationsøvelse for globale systemisk vigtige institutter (G-SII'er, der svarer til GSIB'er i Unionen) i 2021, som vil blive iværksat af EBA i april 2021 (baseret på data fra slutningen af 2020) og vil blive afsluttet i november 2021;
               
            
                  C.
               
               
                  der henviser til, at den delegerede forordning derfor bør træde i kraft hurtigst muligt for at sikre Kommissionens mål om at tillade anvendelsen af den supplerende EU-metode i den første G-SII-øvelse under det ændrede kapitalkravsdirektiv, som er 2021-øvelsen; der henviser til, at for at skabe retssikkerhed for den øvelse, der starter i april 2021, skal den delegerede ændringsforordning træde i kraft inden denne dato;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 176 af 27.6.2013, s. 338.
      
         (2)  EUT L 331 af 15.12.2010, s. 12.
      
         (3)  Kommissionens delegerede forordning (EU) nr. 1222/2014 af 8. oktober 2014 om supplerende regler til Europa-Parlamentets og Rådets direktiv 2013/36/EU for så vidt angår reguleringsmæssige tekniske standarder vedrørende den metode, der skal anvendes til identifikation af globale systemisk vigtige institutter og til fastlæggelse af underkategorier af globale systemisk vigtige institutter (EØS-relevant tekst), EUT L 330 af 15.11.2014, s. 27.
      
         (4)  Europa-Parlamentets og Rådets direktiv (EU) 2019/878 af 20. maj 2019 om ændring af direktiv 2013/36/EU, for så vidt angår fritagne enheder, finansielle holdingselskaber, blandede finansielle holdingselskaber, aflønning, tilsynsforanstaltninger og -beføjelser og kapitalbevaringsforanstaltninger (EØS-relevant tekst), EUT L 150 af 7.6.2019, s. 253.